Premi literari narrativa infantil Enric LLuch
Guanyadora 2019
La colla U, de Jaume Monzó
El dia del seu aniversari Guillem té un lleuger accident en una partida de pilota. Sembla que no li ha passat res, però aquest fet despertarà un secret que feia molts anys que estava adormit.
Guillem adquirirà unes sorprenents noves capacitats i descobrirà que no està sol.
Aquest és l'origen de la colla U, la història d'uns joves que hauran d'assumir una missió fonamental per la continuïtat del món tal i com el coneixem.
A més, la colla U haurà d'aprendre que unes grans capacitats, també impliquen unes grans responsabilitats.
Notícia del lliurament de 2019
Jaume Monzó Martí és llicenciat en Filologia Catalana. Fins l'any2010 va estar al capdavant del setmanari El Temps.
D'aleshores es dedica a la docència, tant asecundària com a l'ensenyament d'adults.
En novembre de 2014 va publicar la seua primera novel·la, En línia, un text original i transgressor, escrit amb missatges de Whatsapp i perfils de Facebook, amb el qual va obtindre el Premi al Llibre Juvenil Millor Editat, que li va atorgar la Generalitat Valenciana.
Ha conreat també el relat breu en diverses iniciatives col·lectives. L'any 2015 va participar en el llibre Premi Carolina Planells contra la violència de gènere, amb el relat T'estime tant. Una història que alerta sobre les relacions obsessives, en la qual torna a expl...
Guanyador del Premi de narrativa infantil Enric Lluch- Premis Literaris Ciutat Algemesí On van a parar les coses que perdem o que oblidem? Any 2038. Argos i Galàxia són dos germans amb una vida perfecta. O no tant. Han perdut el peüc que els havia fet la iaia Filomena abans de morir i decideixen escapar-se de casa una vesprada, mentre la cuidadora fa ioga al saló i els pares estan de viatge per faena, com sempre: - Anem al centre comercial L'Oblit, on diuen que van a parar totes les coses que perden els xiquets. Allí el trobarem de segur. - Vinga! Donem-nos pressa. Serà la nostra excursió secreta, d'acord? L'aventura els farà conéixer botiguers estrambòtics, productes impensables i xiquets molt diferents. Don Peüc, Mister Cromo, la tia Besadetes o el doctor Mil són alguns dels insòlits personatge...
Lliurament Premi 2019 (Ajornat)
Per causa de força major, la data de presentació les obres guanyadores del III premi (originalment establerta el 17 d'abril de 2020) queda ajornada mentres estiga en vigor el Reial Decret 463/2020, pel qual es declara l'estat d'alarma per la gestió de la crisi sanitària ocasionada pel coronavirus COVID-19.
En febrer de 2020, es van fer públics el noms de l'obra guanyadora i de psedònim. El nom real del guanyador de l'obra es farà públic el dia del lliurament.
El III Premi de Narrativa Enric Lluch de Narrativa Infantil ha recaigut en El vaixell de paper, presentat sota el pseudònim Tina Mandarina.
Es poden recollir els originals presentats als premis en el Departament de Cultura de l’ajuntament (1r pis, porta 9.4) en horari de 8.00 a 15.00 hores.
· Data prevista de publicació de les bases: juny 2020
· Termini de lliurament previst: desembre 2020
Notícies dels lliuraments
Lliurament de 2018